text: Tú kanst gera mun og hjálpa okkum at hjálpa teimum, ið tørva hjálp.
text: #000000
text: Stuðla okkara arbeiðið við at gera eina flyting omanfyri ella við at gerast fastur gevari ella við at tekna teg sum lim niðanfyri.
text: #000004
text: Stuðla arbeiðinum við at gerast fastur gevari. Hetta inniber, at tú hvønn mánað flytur eina peningaupphædd, ið tú sjálv/ur ásetur niðanfyri.
text: #000005
text: Ert tú ímillum 12-30 ár kanst tú stuðla ungdómsarbeiðinum Liv lívið við at gerast limur. Limagjaldið er 200 kr um árið og sum limur hjá BKU bindur tú teg til ikki, at drekka rúsdrekka ella taka rúsevnir.
text: #000006
text: Ert tú yvir 30 ár kanst tú stuðla Bláa Krossi við at gerast limur. Sum limur bindur tú teg til ikki, at drekka rúsdrekka ella taka rúsevni
text: #000007
text: Pengarnir frá Landsinnsavnanini í ár fara til fyribyrgjandi arbeiði millum børn, ung og familjur í Føroyum. Sendingin í KVF 1. oktober kl. 19:00 kemur eisini at varpa ljós á ofta fjaldu trupulleikarnar, ið raka nógv børn, ung og familjur í Føroyum.
text: #000009
text: Liv Lívið er ein fyribyrgjandi verkætlan, við fokus á rúsnýtsluni hjá ungum. Endamálið er at fyribyrgja, at ung koma illa fyri orsakað av rúsdrekka/-evnum, og at minka um trýstið til at rúsa seg, sum nógv ung kenna.
text: #000010
text: – Nógv kenna eitt trýst til at rúsa seg, men vit ynskja at taka hetta trýstið burtur, og at tað skal vera okay at siga nei, um ein ikki hevur hug, sigur Lív Brúsá, samskipari. Eisini ynskja vit at fyribyrgja, at ung koma út fyri keðiligum hendingum orsakað av rúsi, og at ung gerast bundin at rúsevnum ella rúsdrekka.
text: #000011
text: Liv Lívið hevur eina bingju og eina rúsfría barr, sum er eitt væl vitjað rúsfrítt øki á m.a. festivalum og stevnum. Harumframt verður undirvíst á skúlum og millum ung, har fokus er á lívsmeistran uttan rús.
text: #000012
text: Í familjum, har eitt foreldur er rúsbundið, er tað ofta rúsurin, sum setir dagsskránna. Tað er rúsurin, sum tekur uppmerksemið og orkuna í familjuni. Ein barndómur við foreldrum, sum drekka ov nógv, kann fyri mong hava avleiðingar – eisini langt inn í vaksna lívið. Tí kann tað hjálpa at hava eitt stað at viðgera, hvussu rúsurin ávirkar ella hevur ávirkað teg. Títt Rúm er staðið til júst hetta.
text: #000013
text: Tað verður mett, at eini 1200 børn í Føroyum í dag vaksa upp í heimi við rústrupulleikum. Títt Rúm er eitt ókeypis tilboð til børn, ung og vaksin í aldrinum 0-35 ár og til familjur teirra, sum hava tað trupult orsakað av, at rúsanin fyllir – ella hevur fylt – ov nógv í familjuni.
text: #000014
text: – Nógv ung hugsa, at “tað sikkurt er verri hjá onkrum øðrum”, og og hava tí ringt við at søkja sær hjálp, sigur Alisa Hammer, fyribyrgingarleiðari. Vit arbeiða tó eftir tí fatan, at um tú upplivir støðuna trupla, so er støðan trupul. Um tú følir, at rúsnýtslan hjá einum ella báðum tínum foreldrum ella systkjum ávirkar teg á ein neiligan hátt, so kanst tú fáa hjálp frá okkum.
text: #000015
text: Hetta er nakað av tí, vit hoyra frá teimum, sum hava verið í bólki:
text: #000016
text: Genta 14 ár: ”Tað var ræðuligt allatíðina at goyma, at babba drakk.”
  Drongur 10 ár: “Eg fann útav, at tað eri ikki bara eg.”
  Genta 12 ár: “At møta øðrum, sum eru í líknandi støðu, hevur gjørt, at eg ikki kenni meg so einsamalla meira, og eg skilji nú, at tað ikki er mín skyld, at mamma drekkur.”
text: #000017
text: Fyribyrgingardeildin bjóðar millum annað ráðgeving til ung, familjur, fakfólk og onnur. Eisini verður undirvíst á skúlum, stovnum, arbeiðsplássum, samkomum, ungdómshúsum, legum og aðrastaðni.
text: #000018
text: Ráðgevingin fevnir millum annað um rúsdrekka- og rúsevnisfyribyrging og onnur evnir, so sum sjálvsálit, sjálvsvirði, bólkatrýst, læran um at seta mørk, og hvussu tað kann vera fyri eitt barn, at vaksa upp í einum heimi, har rúsur er ein trupulleiki.
text: #000019
text: Barsilsbólkur til tey við rúsbundnum foreldrum ella maka
text: #000020
text: Blái Krossur Føroya landsinnsavnan leygardagin
text: #000021
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000022
text: Vit nýta cookies á okkara síðu.
text: #000023
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000029
text: Les meira um okkara cookie politikk her
text: #000032